Zöge von Manteuffel

Zöge von Manteuffel, ka Zoege von Manteuffel, Manteuffel gen. Szöge ja Manteuffel, varem Soye (vene keeles Цёге-фон-Мантейфель) baltisaksa aadlisuguvõsa.

Suguvõsa esindajad olid Eestimaale tulnud Pommerist juba 13. sajandil.

22. oktoobril 1751 naturaliseeriti ja 1752 immatrikuleeriti Kodasoo mõisniku pojapoeg Otto Jakob Zöge von Manteuffel (1718–1796) Rootsi rüütelkonda aadliperekonnana nr. 1909 ja aastal 1772 vabahärrade perekonnana nr. 307.

Eestimaal kuulus perekonnale erinevatel aegadel Jõetaguse (Jöhntack), Põlula (Poll), Kodasoo (Kotzum), Vaiküla (Waiküll), Ojasoo (Alt-Harm), Harmi (Neu-Harm), Lööra (Löra), Küti (Kurküll), Kupna (Kupnal), Määri (Meyris) ja Meriküla (Merreküll) mõis. 

Liivimaal Adavere (Addafer), Eistvere (Eigstfer), Puurmani (Talkhof), Härjanurme (Herjanorm), Jõgeva (Laisholm) ja Pakaste (Pakkast) mõis.

Saaremaal Jõgise (Jöggis), Igi (Schöneichen), Vana-Nõmpa (Alt-Nempa) ja Liiva-Nõmpa (Neu-Nempa) mõis.

Suguvõsa liikmeid
Karl Zoege (suri 1578), Piltene stiftifoogt (1561–1578), ühtlasi ajutiselt koos Johann Zoegega (Soye) Piltene “regent” ja koos oma vennaga (samuti Johann, suri 1583) Kuramaa piiskopkonna ja Piltene piirkonna valitseja hertsog Magnuse nõunik.
Fabian Zöge, Rootsi õuejunkur
Anders Zöge, ooberst
Otto Zöge (surn.1706), rittmeister, Kodasoo mõisnik
Bengt Fabian Zöge (surn.1737), kindralmajor
Georg Johan Zöge (surn.1723), major
Otto Zöge von Manteuffel (surn.1721 Stockholmis), Eestimaa aadlilipkonna ooberst
Vabahärra Otto Jakob Zöge von Manteuffel (1718–1796), Rootsi sõjaväelane ja diplomaat, Rootsi aadlik aastast 1751 ja vabahärra aastast 1772, Kodasoo mõisniku pojapoeg
Peter Otto Zoege von Manteuffel (1777–1847), mõisnik ja helilooja
Karl Magnus Zoege von Manteuffel (1789–1844), meeskohtunik, Ojasoo, Harmi, Lööra ja Määri mõisnik
Otto Zoege von Manteuffel (1822–1889), baltisaksa maalikunstnik
Nikolai Zoege von Manteuffel (1827–1889; ru), Venemaa kindralleitnant
Aleksandr Petrovitš Zoege von Manteuffel (1835–1899), Venemaa kirjanik (vene: Александр Петрович Цёге-фон-Мантейфель)
Werner Zoege von Manteuffel (1857–1926), Eesti sõjaväelane ja kirurg (vene: Вернер Германович Цёге-фон-Мантейфель)
Parun Gustaw Manteuffel (1832–1916; pl), Tartu Ülikoolis õppinud poola ajaloolane ja etnoloog
Parun Taddaeus Julius Joseph von Manteuffel (Tadeusz Manteuffel, 1902–1970; pl), poola ajaloolane, Varssavi ülikooli eradotsent

Krahvid Manteuffelid

 Andreas Zöge von Manteuffel (1665–1706), Rootsi sõjaväelane (ooberst), Muuga, Vinni ja Kiltsi mõisnik
Riigikrahv Gotthard Johann von Manteuffel (sünd. Zöge von Manteuffel) (1690–1763), Eestimaa maanõunik, aastast 1759 Saksa-Rooma riigikrahv; Muuga, Kiltsi, Palvere, Liivi ja Pajaka mõisnik; Puurmani, Härjanurme, Jõgeva ja Pakaste majoraatmõisa asutaja. 1759. aastal riigikrahvi tiitliga loobus Gotthard Johann von Manteuffel edaspidiselt nimeosast Zöge, kasutades krahvitiitliga koos vaid nime Manteuffel.
Krahv Andreas Gotthard von Manteuffel (1714–1768), Venemaa keisririigi sõjaväelane (kindralleitnant)
Krahv Gotthard Andreas von Manteuffel (1762–1832), Venemaa keisririigi poliitik (vene: Андрей Андреевич Мантейфель)
Krahv Gotthard Johann von Manteuffel (1795–1849), Venemaa kindralmajor; Saare ja Jõe mõisnik (Maarja-Magdaleena kihelkonnas) (vene: Григорий Андреевич Мантейфель)
Krahv Ernst Gotthard von Mannteuffell (1801–1880), Venemaa keisririigi sõjaväelane (leitnant); Saare, Kudina, Ranna, Jõe ja Halliku mõisnik Kodavere ja Maarja-Magdaleena kihelkonnas Tartumaal (vene: Арист Андреевич Мантейфель)
Krahv Ernst Gotthard von Mannteuffell (1844–1922), Puurmani, Härjanurme, Jõgeva ja Pakaste 5. majoraadihärra.
Krahv Ernst Andreas von Mannteuffell (1873–1953)
Krahv Arved Viktor Clemens von Mannteuffell (1879–1930)
Krahv Eberhard Gustav von Manteuffel (1715–1778), Venemaa keisririigi sõjaväelane (ooberstleitnant), Harjumaa Nissi kihelkonna Pajaka, Russalu mõisnik
Krahv Gotthard Johann von Manteuffel (1717–1753), Venemaa keisririigi sõjaväelane (oberstleitnant)
Krahv Gotthard Johann von Manteuffel (1752–1805), Läänemaa Kullamaa khk Ubasalu, Liivi, Martna khk Patsu ja Kirna mõisnik
Krahv Eduard von Manteuffel (1795–1850)
Krahv Karl Theodor Gotthard von Manteuffel (1798–1868), Venemaa keisririigi sõjaväelane (kornet keisri õukonnas)
Krahv Karl Gotthard von Manteuffel (1821–1864), Eestimaa rüütelkonna sekretär, kelle vappepitaaf on Tallinna toomkirikus
Krahv Gustav Gotthard Johann von Manteuffel (1847–1896), Venemaa keisririigi riigiametnik (riiginõunik), Varssavi ringkonnakohtu viitsepresident
Krahv Ferdinand Reinhold Andreas von Manteuffel (1849–1916), Läänemaa Kirbla kihelkonna Lautna mõisnik
Krahv Karl Bernhard Alexander von Manteuffel (1853–1906), Läänemaa Kullamaa kihelkonna Käända mõisnik
Krahv Ernst Wilhelm Karl von Manteuffel (1864–1920), Läänemaa Kirbla kihelkonna Lautna mõisnik
Krahv Karl Reinhold von Manteuffel (1721–1779), Hollandi ooberstleitnant; Palvere, Kiltsi ja Aavere mõisnik
Krahv Peter August Friedrich von Manteuffel (1768–1842), baltisaksa jutukirjanik ja luuletaja
Krahv Ludwig Wilhelm von Manteuffel (1726–1792), Venemaa keisririigi sõjaväelane (major), Liivimaa maanõunik Võnnu kreisist ja Liivimaa Maanõunike Kolleegiumi liige, Metsküla, Bērzaune mõisnik
Krahv Gotthard Johann von Manteuffel (1771–1813 Leipzigi lahingus); ru), Venemaa keisririigi sõjaväelane (kindralmajor)

Vaata ka
Manteuffel
Mannteuffell

Viited

Kirjandus
Der Adel der russischen Ostseeprovinzen (Estland, Kurland, Livland, Ösel). 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 73-74, 169-170, 360, 488, 491, 498.
Genealogisches Handbuch der baltischen Ritterschaften. Teil: Estland. Bd I. Görlitz: Verlag E. U. Starke, 1930. Lk 611-641 .
Genealogisches Handbuch der baltischen Ritterschaften. Teil: Kurland. Bd II. Görlitz: Verlag E. U. Starke, 1939. Lk 351-394 .
Genealogisches Handbuch der baltischen Ritterschaften. Teil: Livland. Bd II. Görlitz: Verlag E. U. Starke, 1929. Lk 1156-1172 .
Genealogisches Handbuch der baltischen Ritterschaften. Teil: Oesel. Tartu: Osaühing „Ilutrükk”, 1935. Lk 340-343, 697  .
Genealogisches Handbuch des Adels. Adelslexikon. Bd VIII. Limburg an der Lahn: C. A. Starke Verlag, 1997. Lk 244-246.
Genealogisches Handbuch des Adels. Freiherrliche Häuser A. Bd VIII. Limburg an der Lahn: C. A. Starke Verlag, 1971. Lk 191-198.
Genealogisches Handbuch des Adels. Freiherrliche Häuser. Bd XVIII. Limburg an der Lahn: C. A. Starke Verlag, 1995. Lk 379-389.
Genealogisches Handbuch des Adels. Gräfliche Häuser. Bd VIII. Limburg an der Lahn: C. A. Starke Verlag, 1976. Lk 251-253.
Johansen, Paul. Die Estlandliste des Libers Census Daniae. II Halbband. Kopenhagen-Reval, 1933. Lk 908.
Jürgenson, Marika. Saare mõisa Mannteuffellid. Menu Meedia, 2019.
Zoege von Manteuffel, Hermann, Nottbeck, Eugen von. Geschichte der Familie Zöge von Manteuffel ehstländischer Linie. Reval: In Commission bei F. Wassermann, 1894 .
Schmidt, Georg. Die Familie v. Manteuffel (die Freiherrlich-Kurländische Linie). Berlin: Kommissionsverlag von J. A. Stargardt, 1909 .
Zoege von Manteuffel, Lizzie. Neue Beiträge zur Geschichte der Familie von Manteuffel. − Jahrbuch für Genealogie, Heraldik und Sphragistik 1909 und 1910. Mitau: Gedruckt bei J. F. Steffenhagen und Sohn, 1913. Lk 264-274 .

Välislingid
Manteuffel Nordisk familjebokis (rootsi keeles)
Zoege von Manteuffeli suguvõsa saidil adelsvapen.com

Eestimaa aadlisuguvõsad
Eestimaa matrikliaadel
Kuramaa matrikliaadel
Liivimaa aadlisuguvõsad
Liivimaa matrikliaadel
 
Rootsi aadlisuguvõsad
Rootsi introdutseeritud aadel
Saaremaa matrikliaadel